laion/Wikipedia-Exotic huggingface dataset:
סטלה מוואנגי

סטלה ניאמבורה מוואנגי (בנורווגית: Stella Nyambura Mwangi; נולדה ב-1 בספטמבר 1986), ידועה בשם הבמה STL, היא זמרת, פזמונאית וראפרית קניאנית-נורווגית. מוואנגי ייצגה את נורווגיה באירוויזיון 2011 שנערך בדיסלדורף שבגרמניה, שנה לאחר שמדינתה הנחתה את התחרות, והודחה בחצי הגמר. בשנת 2008 הוציאה את אלבום הבכורה שלה, Living for Music. האלבום זכה לביקורות מעורבות. בשנת 2011 השתתפה מוואנגי בתחרות המלודי גראנד פריקס, בעבור לייצג את נורווגיה באירוויזיון 2011, שהתקיימה בדיסלדורף שבגרמניה. ב-12 בפברואר 2011 זכתה בתחרות. ב-10 במאי ייצגה את נורווגיה באירוויזיון עם השיר "Haba Haba". השיר הגיע למקום הראשון במצעד הסינגלים הנורווגי. אף על פי שהייתה אחת מהמתחרים המועדפים ביותר בתחרות, לא הצליחה להעפיל לגמר. ב-10 ביוני 2011 הוציאה את אלבום האולפן השני שלה, Kinanda. האלבום כלל את השיר "Haba Haba", איתו ייצגה את נורווגיה באירוויזיון 2011, והגיע למקום ה-15 במצעד האלבומים הנורווגי. בשנת 2018 התחרתה בשנית בתחרות המלודי גראנד פריקס, יחד עם אלכסנדרה רוטאן, על מנת לייצג את נורווגיה באירוויזיון 2018. השניים הגיעו למקום השלישי בתחרות. בשנת 2019 נכנס שירה "Ma Itū" למשחק הווידאו הפופולרי "Just Dance 2020". מוואנגי נולדה במוראנג'ה שבמחוז מרכז קניה בשנת 1986 ובילתה שם את חמש שנותיה הראשונות, לפני שמשפחתה עברה לאיידסוול שבנורווגיה בשנת 1991. בגיל 8 התחילה להתאמן בנגינת מוזיקה. אביה של מוואנגי נהרג בתאונת פגע וברח בפברואר 2012. 2008: Living for Music 2011: Kinanda מדיה וקבצים בנושא סטלה מוואנגי בוויקישיתוף אתר האינטרנט הרשמי של סטלה מוואנגי (באנגלית) סטלה מוואנגי, ברשת החברתית פייסבוק סטלה מוואנגי, ברשת החברתית אקס (טוויטר) סטלה מוואנגי, במסד הנתונים הקולנועיים IMDb (באנגלית) סטלה מוואנגי, באתר ספוטיפיי סטלה מוואנגי, באתר MusicBrainz (באנגלית) סטלה מוואנגי, באתר דיזר סטלה מוואנגי, באתר Yandex.Music (ברוסית) סטלה מוואנגי, באתר Discogs (באנגלית) סטלה מוואנגי, באתר Songkick (באנגלית) Nøkkelopplysninger fra Enhetsregisteret - Brønnøysundregistrene, w2.brreg.no Sandra Mei Ling Noer, - Den beste rapperen jeg har hørt, NRK, ‏2008-02-21 (ב־) Tekst: Andreas Øverland, STELLA POLARIS, NATT&DAG (ב־) Celebrity.no: - A personal attack on Stella, ארכיון האינטרנט (ארכיון) Stories, eurovision.tv norwegiancharts.com - Discography Stella Mwangi×”, norwegiancharts.com VG-lista - Topp 20 Single uke 6, 2011, archive.is, ‏2012-07-10 Linn Kongsli Lundervold, Hva skjer med Stella nå?, Dagbladet.no, ‏2011-05-11 (בנורווגית) Get millions of songs. All ad-free., Apple Music (באנגלית) norwegiancharts.com - Discography Stella Mwangi, norwegiancharts.com Joe Apsey / August 20, 2019, Just Dance 2020 Gamescom Songs Announced, Includes The Black Eyed Peas, Katy Perry, And More, PlayStation Universe (באנגלית) Inger-Marit Knap Sæby, Stella Mwangi om livet uten faren, NRK, ‏2013-10-21 (ב־) Stella Mwangis pappa påkjørt og drept, www.vg.no (בנורווגית ספרותית)
הפועל בית זרע

הפועל בית זרע (נקראה גם הפועל בית זרע/אפיקים) הייתה קבוצת כדורעף ישראלית מקיבוץ בית זרע שהשתתפה בליגה הבכירה ואף זכתה בתואר האליפות בשנת 1956. הקבוצה היא ממייסדות ליגת הכדורעף בישראל באמצע שנות ה-50. העובדה שקיבוץ בית זרע הוקם והשתייך לתנועת הקיבוץ הארצי השומר הצעיר, גרמה לכך שבאופן טבעי הייתה לו זיקה להתאחדות הפועל. מועדון "הפועל" הפעיל בקיבוץ ענפי ספורט כמו: כדורגל, כדורסל וכדורעף שהתמודדו בדרך כלל בכינוס הפועל ובליגה פנימית מול שאר קבוצות "הפועל" בקיבוצים אחרים במדינה. הקבוצה הוקמה בשנת 1947 על ידי חיים בורר שחקן נבחרת ישראל ששימש בתחילת הדרך כמאמן שחקן. הקבוצה זכתה בגביע פסל זייד כבר בשנת 1953. בשנת 1955 זכתה הקבוצה ב"גביע חללי רחובות" לאחר ניצחון בגמר מול הפועל בית קמה. בשנת 1956 זכתה הקבוצה באליפות הליגה הארצית (הליגה הבכירה) שנפתחה באותה שנה. בסיום עונת 1961–1962 נשרה הקבוצה לליגה השנייה וחזרה רק בתום עונת 1967–1968. בתחילת שנות ה-70 התאחדה הקבוצה עם הפועל אפיקים מקיבוץ אפיקים הסמוך ונקראה "הפועל בית זרע/אפיקים". בסיום עונת 1977–1978 נשרה הקבוצה לליגה השנייה מהמקום האחרון. שחקן הקבוצה מרדכי (מוטל'ה) סדן נהרג במלחמת יום הכיפורים ושנה לאחר מכן שיחקה הקבוצה מול מכבי תל אביב על גביע לזכרו. ליגת העל בכדורעף: אליפות (1): 1956 סגנות (2): 1969, 1971, 1972, 1973 בגביע המדינה: זכייה (1): 1971 גמר: 1973 גביע פסל זייד: זכייה (2): 1953, 1957 גמר: 1954 חיים בורר משה להב עמנואל פרג עוזי אפרת שלמה רותם שלמה אורן יוסי צוק עודד חיטין מאיר שן יהודה חפץ משה כהן מרדכי סדן שלמה סדן יורם בנתור אהרון רוטשילד רז בורר משה ליכטנטל אברהם ליבר ישי כהן אמנון סגל פטל גל עונת 1956: חיים בורר ועוד חמישה, באתר איגוד הכדורעף פסל זייד להפועל בית זרע, דבר 21 ביוני 1953 בית זרע זכתה ב"גביע החללים" בכדורעף, על המשמר 2 בינואר 1955 אריה ליבנת, הלב של בית זרע נדם, באתר הארץ, 14 באפריל 2013 הערב: משחק כדורעף לזכרו של מרדכי סדן ז"ל, מעריב 29 באפריל 1974
יהודה סתיו

יהודה סתיו (נולד ב-15 בנובמבר 1948) הוא עיתונאי, פובליציסט ומבקר אמנות ישראלי. נולד וגדל בראשון לציון. למד בבית הספר הגימנסיה הריאלית. בשנת 1973 סיים את לימודי התואר בחוג לאמנות התיאטרון והחוג לאמנות הקולנוע באוניברסיטת תל אביב. בשנת 1972 החל לעבוד במערכת העיתון של ידיעות אחרונות. מאז 1979 הוא מבקר הקולנוע של ידיעות אחרונות. בשנת 1986 מונה לראש דסק תרבות ובידור בידיעות אחרונות, וכיהן בתפקיד זה עד שנת 1999. סתיו מתעד וחוקר של הקולנוע הישראלי ומרצה לתולדות אמנות הקולנוע באוניברסיטת חיפה - זכה בפרס מרצה מצטיין מטעם נשיא האוניברסיטה בשנת 2002. בנוסף מלמד בחוג לאמנות התיאטרון באוניברסיטת תל אביב וחבר באגודת העיתונאים ובתא מבקרי הקולנוע. עד שנת 2005 היה ראש איגוד מבקרי הקולנוע. בשנת 1999 החל להגיש את תוכנית הטלוויזיה "היו סרטים", במסגרתה ערך והנחה 67 פרקים. הסדרה, בעריכתו ובהפקתו של דני ולין. הסדרה עסקה בסרטי הקולנוע הישראלים שהופקו בשנות השמונים, שנות השבעים, שנות השישים ועוד, וכללה קטעים מן הסרטים ודיונים המנתחים את הקולנוע הישראלי של אותן השנים. המטרה של סתיו הייתה "לרשום ולתעד את ההיסטוריה של הקולנוע הישראלי - לא בעט ובנייר, אלא באמצעים אלקטרוניים. ההישג הגדול ביותר שלי זה שאנשים מגיעים להכרה שהיה ויש קולנוע ישראלי חי ונושם ובועט, והוא יתקיים עוד הרבה שנים". בכל פרק אירח סתיו באולפן אנשים שונים מתחום התרבות, יוצרי סרטים ושחקנים ראשיים, בין היתר: דן וולמן, האחים ברבש, אורי גבריאל, דליה שימקו, מוחמד בכרי, אלי יצפאן עוד. התוכנית עסקה בחוויות מאחורי הקלעים ובעשייה הקולנועית בשנים אלו. בין הסרטים בהם עסקה התוכנית: "מתחת לאף", "מחבואים", "נישואין פיקטיביים", "מאחורי הסורגים", "אחד משלנו", "בלוז לחופש הגדול", "חמסין", "נועה בת 17" ו"עד סוף הלילה". מאז 1995 מכהן סתיו כיועץ לבית הספר אסכולות, של האוניברסיטה הפתוחה במסגרת הקורס "מועדון טרום בכורה בקולנוע". יהודה סתיו, באתר ynet יהודה סתיו, באתר אישים יהודה סתיו משוחח עם פרופ' אדיר כהן על סוד הקסם של הסרטים "שר הטבעות", "הארי פוטר" ו"נרניה" יהודה סתיו, אז מה לראות בפסטיבל חיפה?, באתר "ידיעות אחרונות", 2 באוקטובר 2017 גואל פינטו, כך היינו, באתר הארץ, 11 ביולי 2002 ראשון בסולם, באתר www.makorrishon.co.il היו סרטים: קולנוע ישראלי בשנות ה-80, באתר הטלויזיה החינוכית (ארכיון) יהודה סתיו - אסכולות, באתר extra-academic.openu.ac.il (ארכיון)
בא בדוב

בא בדוב (באנגלית: We Bare Bears, אנחנו דובים חשופים) היא סדרת הנפשה אמריקאית לילדים שמשודרת בערוץ Cartoon Network. הסדרה הייתה מועמדת למספר פרסים, כאשר היא זכתה בחלקם. הסדרה הסתיימה באופן רשמי ב-8 ביוני 2020 עם שחרור הסרט "בא בדוב: הסרט". בישראל הסדרה שודרה בשנים 2017–2018 בערוץ הילדים בדיבוב לעברית. ב-2019 נוספה ל-yesVOD ו-STINGTV, ובעקבות כך דובבו פרקים נוספים ממנה בשנת 2021. הסדרה עוקבת אחר שלושה דובים אחים מאומצים – גריזלי ("גריז"), פנדה ודוב קוטב – המגיעים לסן פרנסיסקו ומנסים להסתגל לעולם בני האדם, כשהם מנסים לקנות אוכל, כדי להתחבר לבני האדם או כדי להיות מפורסמים באינטרנט, אף על פי שבאמצעות ניסיונות אלו רואים את הדובים מנסים להשתייך לטבע של בני האדם באמצעות האינסטינקטים של החיות. אולם, לבסוף, הם מבינים שצריך לתמוך זה בזה. הדובים משתמשים לפעמים כ"עמוד דובים", שם הם הולכים בכל העיר. העמוד שלהם הופך להיות הסימן המוכר בסדרה. הדובים חווים הרפתקאות עם חבריהם בפארק כגון: ילדת הפלא קלואי פארק, הביגפוט צ'רלי, הקואלה נום-נום סנסציית האינטרנט, שומרת היערות טייבס ואשת המכירות לוסי. גריזלי – דוב גריזלי, האח הבכור בחבורת הדובים, שם החיבה שלו הוא "גריז". נלהב וחברותי מאוד, אוהב את אחיו ויעשה הכל למענם. פנדה – פנדה ענקית, האח האמצעי בחבורת הדובים, שם החיבה שלו הוא "פאן-פאן". אוהב אנימה, אלרגי לבוטנים ומכור לאינטרנט. דוב קוטב – דוב קוטב, האח הקטן בחבורת הדובים. לא מדבר הרבה ונוהג לדבר על עצמו בגוף שלישי, מבשל עבור יתר הדובים ויודע לדבר שפות נוספות (כגון קוריאנית ושפת היונים). נולד ברוסיה ומאוד קשור לגרזן שלו, כיוון שהיה שייך לאדם שהציל את חייו. קלואי פארק – ילדת פלא, אין לה הרבה חברים מלבד הדובים. קוריאנית במקור. נום נום – קואלה עצבני ואנוכי, ידוע בתור כוכב אינטרנט. מחשיב את הדובים כ-"חברים שלו" על אף שהוא בעצמו אינו דוב ושהוא מנצל אותם לעיתים קרובות. צ'רלי – ביגפוט חברותי. היה אורח בביתם של הדובים ושיגע אותם, עד שהם עזרו לו להתחבא מצלמים ונעשו לחברים טובים שלו. שומרת היער טייבס – שומרת יער קשוחה וקובעת. היא חיה בבית דמוי קרוון. לוסי – אשת מכירות המנהלת שירות משלוחים, חברה טובה של הדובים ופנדה היה מאוהב בה למשך הפרק הראשון בו הופיעה. מדיה וקבצים בנושא בא בדוב בוויקישיתוף אתר האינטרנט הרשמי של בא בדוב בא בדוב, ברשת החברתית פייסבוק בא בדוב, ברשת החברתית אקס (טוויטר) בא בדוב, סרטונים בערוץ היוטיוב "בא בדוב", במסד הנתונים הקולנועיים IMDb (באנגלית) "בא בדוב", באתר נטפליקס "בא בדוב", באתר Rotten Tomatoes (באנגלית) "בא בדוב", באתר Hulu סדרות (באנגלית) "בא בדוב", במסד הנתונים הקולנועיים KinoPoisk (ברוסית) בא בדוב, במיזם "אישים" לתיעוד היצירה הישראלית
עלה קטן שלי

עלה קטן שלי הוא סינגל מסוגת מוזיקה יהודית מקורית, שהוציא אברהם פריד בשנת 2002. מילות השיר נכתבו והולחנו על ידי ישי לפידות. השיר הוא הסינגל הישראלי הראשון שהוציא פריד, אחריו באו שירים כמו: רק תפילה אשא וכמה טוב שנפגשנו. השיר הוא מעין משל, עלה נמצא על העץ וכשהוא גדל הוא נושר מהכובד והעץ הבוגר נותן לעלה הנחיות איך להתמודד עם החיים עצמם, כאשר הוא לא תלוי בעץ (אבא שלו) אלא שהוא תלוי בעצמו מעכשיו. זהו השיר העברי הראשון של פריד לאחר קריירה ארוכה של שירים חסידיים. לשיר יש גרסאות כיסוי רבות ביניהן של דודו אהרון, עופר לוי וגרסה של עדן חסון בטקס המשואות 2020. גם ישי לפידות עצמו הקליט את השיר לבסוף. מידע על היצירה "עלה קטן שלי" באתר מיוזיק בריינז עלה קטן - אברהם פריד, סרטון באתר יוטיוב (אורך: 6:16) מילים לשיר "עלה קטן שלי" באתר שירונט לדף השיר באתר הספרייה הלאומית דודו אהרון - עלה קטן שלי מתוך ההופעה בהיכל התרבות, סרטון באתר יוטיוב (אורך: 4:35) עופר לוי - עלה קטן שלי OFER LEVI, סרטון באתר יוטיוב (אורך: 4:55) עלה קטן שלי - עדן חסון, סרטון בערוץ "Music Instagram", באתר יוטיוב (אורך: 03:20) ישי לפידות | עלה קטן שלי, סרטון באתר יוטיוב (אורך: 5:04)
בלעדיך

"בלעדיך" הוא סינגל של הזמרת-יוצרת הישראלית ריטה, שיצא לאור ב-8 ביוני 2020. השיר נכנס לפלייליסט הרשמי של גלגלצ וכאן גימל ב-17 ביוני 2020. בצאת הסינגל סיפרה ריטה איך השיר נוצר: "יש בי רצון גדול להכיר לקהל שלי את המוזיקה והשירים הפרסיים: השפה העשירה, הביטויים, חוסר הציניות, המטאפורות לצד הלחנים הנוגעים ללב, אבל לרוב לא הצלחתי לתרגם אותם במדויק לעברית והנחתי לזה. הפעם, בעידודה של אחותי מיטרה, החלטתי לא לתרגם, אלא לכתוב טקסט חדש ללחן השיר הזה שבו התאהבתי ואני שומעת אותו ללא הפסקה. צרויה להב הנדירה עזרה לי להלביש את המילים שלי על הלחן. החלטתי להישאר נאמנה לעיבוד המקורי שריגש אותי בפשטותו". השיר זכה לביקורת חיובית מצד יוסי חרסונסקי שאמר: "ריטה כמו ריטה "חיה" את הסיפור, מצליחה "להרגיש" את מי שהיא מגלמת, וליצור את האיזון הקולי הנכון. חלוקת האנרגיות מקבלת חיזוק בעיבוד האפקטיבי הידידותי למשתמש, שמקדם את ההתרגשות ומוביל אותה מאיפוק בתחילת השיר לשיא הדרמה האישית במעלה המנעד הקולי". דידי הררי אירח את ריטה במסגרת התכנית דידי לוקאלי ברדיו ושיבח את ריטה על השיר: "שיר יפה...לחן מדהים והמילים שלך יפות מאוד". ביקורת חיובית נוספת הגיעה מצד דודי פטימר שאמר: "השיר הזה בא לי כ"רעם ביום בהיר" וכבש את ליבי מהרגע הראשון הן מבחינת הטקסט המלנכולי והכן והן מבחינת הפזמון שאי אפשר שלא להתמכר אליו". ריטה - מילים עלי זנד וקילי - לחן בן שופן - עיבוד והפקה מוזיקלית (על פי העיבוד וההפקה המוזיקלית המקוריים לשיר "Jadeh Shab") נועם בורג - גיטרה אבי יפרח - בס יאיר גורן - מיקס ארן לביא - מאסטרינג דנית רוט - איור אורית פניני - צילום יעל יעקבי - עיצוב בלעדיך, ברשת החברתית פייסבוק סרטון השיר "בלעדיך" באתר יוטיוב מידע על השיר "בלעדיך" באתר iTunes מידע על השיר "בלעדיך" באתר ספוטיפיי בלעדיך באתר Spotify בלעדיך באתר Deezer בלעדיך באתר טיידל בלעדיך באתר genius מערכת כאן, ריטה – בלעדיך, באתר כאן – תאגיד השידור הישראלי, 16 ביוני 2020 לדף השיר באתר הספרייה הלאומית יובל אראל‏, שירים של דיוות, בבלוג של יובל אראל, מגזין מוזיקה ותרבות, 8 ביוני 2020 איזה כיף! חדשות טובות! ❤❤❤, ברשת החברתית פייסבוק השירים הנבחרים משבוע זה ריטה - בלעדיך, באתר ‏מאקו‏, 8 ביוני 2020 רז ישראלי, המילים של ריטה, הלחן מאיראן, באתר ישראל היום, 8 ביוני 2020 בלעדיך, באתר יוסמיוסיק, ‏2020-06-08 103FM - דידי לוקאלי - "חייבים להקים צעקה", באתר 103FM - האזנה לרדיו און ליין דודי פטימר, ‏מדור "חם באוזן": מארינה מקסימיליאן מרגשת וברי סחרוף מתקן, באתר מעריב אונליין, 10 ביוני 2020 ריטה חוזרת למוזיקה הפרסית: האזינו לשירה החדש "בלעדיך", באתר וואלה, 8 ביוני 2020 niv the tool, המצעד השבועי של מדיה פורסט, באתר mediaforest-group, ‏שבוע 24 לשנת 2020 ריטה - בלעדיך, באתר www.linktone.co.il
חזי ליפשיץ

חזי (יחזקאל) ליפשיץ (נולד ב-4 בנובמבר 1975) הוא עובד ציבור ישראלי, המכהן כמנהל הרשות הממשלתית למים ולביוב. קודם לכן שימש כמנכ"ל משרד משאבי המים. ליפשיץ הוא בוגר תואר ראשון במדעי המחשב ומנהל עסקים, וכן מחזיק בתואר שני במנהל עסקים, מימון ושיווק; שני התארים מטעם האוניברסיטה העברית בירושלים. ליפשיץ עבד כרכז ביחידת המונופולים וביחידת ההפרטה ברשות החברות הממשלתיות. בשנת 2013 מונה לסמנכ"ל תשתיות אנרגיה ומים במשרד האנרגיה. במסגרת תפקיד זה טיפל ליפשיץ בתחום ההתייעלות האנרגטית והמים והיה חבר במועצת רשות המים. ב-2 ביוני 2020 מונה ליפשיץ לתפקיד מנכ"ל משרד משאבי המים, תחת השר זאב אלקין. במאי 2022 מונה למנהל הרשות הממשלתית למים ולביוב, הוא נכנס לתפקידו ביוני 2022. עידן בנימין, "אחד החששות המרכזיים של משק המים בישראל הוא דווקא מהמחסור בחשמל", באתר TheMarker‏, 6 ביולי 2023 קורות חיים ליפשיץ יחזקאל, באתר משרד האוצר משרד האנרגיה אגף שימור אנרגיה - אודות, באתר השירותים והמידע הממשלתי ליאור גוטמן, חזי ליפשיץ מונה למנכ"ל משרד המים, באתר כלכליסט, ‏2 ביוני 2020 יובל אזולאי, יחזקאל ליפשיץ מונה למנהל רשות המים, באתר כלכליסט, ‏25 במאי 2022 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
שקד ירושלמי

שקד ירושלמי (נולד ב־8 במרץ 1998) הוא כדורסלן ישראלי המשחק בעמדת קלע בהפועל רמת-גן גבעתיים, גובהו 1.91 מטר. שקד ירושלמי נולד בישראל וגדל בקצרין עד גיל 13, בגיל 13 עבר עם משפחתו להתגורר בגליל העליון ושם התחיל לשחק בקבוצות הנוער של הגליל העליון. בעונת 2016/17 חתם בקבוצת הבוגרים של הפועל גליל עליון-קריית שמונה ובנוסף שיחק כחריג בקבוצת הנוער של המועדון. בעונה זו שקד נבחר לחמישית העונה בליגה הבכירה בישראל לנוער ביחד עם שחר עמיר, עמית עבו ועמית זיס. בקיץ 2019 זומן שקד לסגל של נבחרת העתודה של ישראל בכדורסל ואף לקח חלק בטורניר ההכנה של הנבחרת בסלובניה אך לא זכה להישאר בסגל הנבחרת גם באליפות אירופה. מעונת 2016/17 עד עונת 2019/20 שיחק שקד ירושלמי בהפועל גליל עליון של אבישי גורדון. בעונת 2019/20 רשם שקד שיא נקודות אישי של 18 נקודות. בקיץ 2020 חתם שקד בהפועל רמת-גן גבעתיים, נבחר לשחק בטורניר ההכנה "3 על 3" וזכה בטורניר הראשון מבין ארבעה. פרופיל שחקן, איגוד הכדורסל (אורכב 13.10.2020 בארכיון Wayback Machine) ריאיון עם שקד ירושלמי, גליל עולה (אורכב 08.06.2020 בארכיון Wayback Machine) נבחרי העונה בליגה לנוער לאורך השנים, באתר ספסל כדורסל: שקד ירושלמי ורוינה זומנו לעתודה, באתר www.galilole.org.il (ארכיון) אבדיה, זוסמן ופליישר לא ימריאו עם העתודה, באתר ONE‏, 11 ביוני 2018 שקד ירושלמי מתוצרת גלילית - ריאיון עם הכדורסלן הגלילי שקד ירושלמי, באתר galilole.org.il (ארכיון) ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
נחמיה מאירי

נחמיה מאירי (יודנלרנר) (27 באוגוסט 1926 – 24 בינואר 2013) היה סוכן במוסד, כיהן כראש יחידת קיסריה וראש יחידת כידון. מאירי נולד בדמבלין שבפולין. לאחר פלישת גרמניה לפולין, אספו הנאצים את מאירי ובני משפחתו לבור הריגה ביער, מאירי הצליח לחמוק מהטבח לאחר שהתחזה למת. בהמשך המלחמה נתפס והועסק בעבודות פרך בשדה תעופה. בתקופה זו הציל את חייו של קצין לופטוואפה שמטוסו התרסק ועלה באש, מאירי טיפס למטוס הבוער וחילץ את הטייס מחוסר ההכרה. ב-1946 עלה לארץ ישראל. היה חבר בהכשרת דגניה ב' וחבר בגדוד השלישי של הפלמ"ח. במלחמת העצמאות נפל בשבי הלגיון הירדני אך הצליח להימלט. לאחר המלחמה הצטרף לש.ב ומשם עבר למוסד. היה חלק מיחידת קיסריה וממקימי יחידת החוד "כידון". הוא השתתף במבצע ברן, בפעילות נגד המדענים הגרמנים במצרים ובחיפוש אחר הילד יוסל'ה שוחמכר. במבצע זעם האל היה בחוליה שחיסלה את ואאל עאדל זועייתר, את מחמוד המשארי, את באסל אל-קובייסי, את סעיד מוקאסי וכן פיקד על חוליה שעקבה אחר אחמד בושיקי, הוא נפצע ברגלו ושב לישראל, לפני שבושיקי חוסל עקב זיהוי שגוי. בפעולה אחרת היה חלק מסוכני המוסד שעקבו אחר חוליית ארגון ספטמבר השחור בראשות אמין אל הינדי שתכננה לפגוע במטוס אל על באיטליה באמצעות טילי נ"מ. מאירי סבר שיש לחסל את החוליה, אך הצטווה במקום זאת ללכת למשטרה האיטלקית ולמסור את המידע על הפיגוע המתוכנן. הפיגוע סוכל אך אנשי החוליה שוחררו לאחר חודשים בודדים. לאחר פרישתו מהמוסד עבד כקצין הביטחון בידיעות אחרונות. מאירי נפטר ב-2013 ונקבר בבית הקברות ירקון. הותיר אחריו אישה, בן ובת. רונן ברגמן, Rise and Kill First: The Secret History of Israel's Targeted Assassinations, Random House אריה אבנרי, מותו של איש הצללים, באתר News1 מחלקה ראשונה, 28 בינואר 2013 נחמיה מאירי באתר הפלמ"ח ד"ר אורי מילשטיין, ‏גודל הפיאסקו: ספר חדש מנפץ את הגרסה הרשמית על מחדל החיסול בלילהאמר, באתר מעריב אונליין, 7 בדצמבר 2019 מותו של איש הצללים, באתר www.news1.co.il נחמיה מאירי באתר GRAVEZ
נעורי איוואן

נעורי איוואן (ברוסית: Иваново детство) הוא סרט דרמה מלחמה סובייטי משנת 1962 והסרט העלילתי הראשון בבימויו של אנדריי טרקובסקי. הוא נכתב על ידי מיכאיל פפאבה וטרקובסקי. הסרט מבוסס על סיפורו הקצר של ולדימיר בוגומולוב משנת 1957 "איוואן" (ברוסית: Иван). בסרט מככבים הילד ניקולאי בורלאייב יחד עם ולנטין זובקוב, יבגני ז'ריקוב, סטפן קרילוב, ניקולאי גרינקו, ואשתו של טרקובסקי אירמה ראוש. הסרט היה אחד מכמה סרטים סובייטים, כמו העגורים עפים ו"בלדה של חייל", שהציגו את המחיר האנושי של המלחמה ולא האדירו את חוויית המלחמה כפי שנעשה בסרטים שהופקו לפני תקופת ההפשרה של חרושצ'וב. בריאיון משנת 1962 הצהיר טרקובסקי כי בעת יצירת הסרט הוא רצה "להעביר את כל שנאת המלחמה שלו" וכי הוא בחר בילדות "כי זה מה שהכי מנוגד למלחמה." זה היה סרטו העלילתי הראשון של טרקובסקי. הסרט זכה לו לשבחים ביקורתיים והתפרסם גם בקנה מידה בינלאומי, כשזכה בפרס אריה הזהב בפסטיבל הסרטים של ונציה בשנת 1962. יוצרי קולנוע מפורסמים כמו אינגמר ברגמן, סרגי פרג'נוב וקשישטוף קישלובסקי שיבחו את הסרט והזכירו את השפעתו על יצירתם. הסרט מספר את סיפורו של הילד היתום איוואן, שהוריו נהרגו על ידי הכוחות הגרמנים הפולשים במהלך מבצע ברברוסה ואת חוויותיו במלחמת העולם השנייה. "נעורי איוואן", במסד הנתונים הקולנועיים IMDb (באנגלית) "נעורי איוואן", באתר נטפליקס "נעורי איוואן", באתר AllMovie (באנגלית) "נעורי איוואן", באתר Rotten Tomatoes (באנגלית) "נעורי איוואן", במסד הנתונים הקולנועיים KinoPoisk (ברוסית) http://sensesofcinema.com/2001/cteq/ivans_childhood/ (אורכב 14.04.2019 בארכיון Wayback Machine) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
ג'ון בל (שחקן)

ג'ון בל (באנגלית: John Bell; נולד ב-20 באוקטובר 1997) הוא שחקן סקוטי. הוא שיחק בתפקיד ביין בשניים מסדרת סרטי "ההוביט", איאן מארי הצעיר בסדרת הטלוויזיה "זרה" של ערוץ Starz, אנגוס בסרט "באטלשיפ", הליוס בסרט "זעם הטיטאנים", וגילם את טובי קולמן בתוכנית הטלוויזיה "Tracy Beaker Returns". בל נולד בפייזלי שבסקוטלנד. הופעת הבכורה שלו בטלוויזיה הייתה ב-2007 כששיחק בתפקי קריט בפרק "אוטופיה" של הסדרה "דוקטור הו". במרץ 2008 הופיע כזמר מוביל בקדימון לתוכנית הכישרונות "I'd Do Anything" של ערוץ BBC1. ב-2009 שיחק בל בתפקיד ראשי בסרט הדרמה הקצר "Transit". ב-2009 הופיע בל לראשונה בקולנוע בדמות יתום צעיר בשם תומאס בסרט "A Shine of Rainbows". בשנים 2009 ו-2010 גילם את אנתוני ויבר בסדרת הטלוויזיה "Life of Riley". ב-2011 הופיע בסרט הטלוויזיה "הטי" בתפקיד רובין לה מסורייה. בשנים 2010 ו-2011 כיכב בל בתפקיד טוני קולמן בסדרת הטלוויזיה לילדים, זוכת הבאפט"א, "Tracy Beaker Returns". ב-2012 שיחק בל בתפקיד הליוס בסרט הפנטזיה "זעם הטיטאנים", ואחר כך הופיע בתפקיד אנגוס בסרט המדע בדיוני "באטלשיפ". עוד ב-2012 שיחק בתפקיד בילי במפסי במיני-סדרה "Hatfields & McCoys". ב-2013 ו-2014 גילם את ביין, בנו של בארד הקשת בסרט "ההוביט: מפלתו של סמאוג" ובסרט ההמשך "ההוביט: קרב חמשת הצבאות". עוד ב-2013 שיחק בפרק בסדרה "רציחות במידסומר" בתפקיד ג'יימי קאר. ב-2017 הצטרף בל לצוות שחקני הסדרה "זרה" בעונה השלישית, והוא מגלם בה את איאן מארי הצעיר, בנם של איאן וג'ני. הדמות שלו הופיעה לראשונה בסדרה בפרק "א. מלקולם". מדיה וקבצים בנושא ג'ון בל בוויקישיתוף ג'ון בל, ברשת החברתית אקס (טוויטר) ג'ון בל, ברשת החברתית אינסטגרם ג'ון בל, במסד הנתונים הקולנועיים IMDb (באנגלית) ג'ון בל, באתר AllMovie (באנגלית) "John Bell Q&A". Kidzworld.com. 1 במרץ 2011. נבדק ב-17 ביוני 2013. {{cite web}}: (עזרה) "A Shine of Rainbows". Rotten Tomatoes. נבדק ב-17 ביוני 2013. {{cite web}}: (עזרה) Doan, Brian. "A Shine of Rainbows Movie Review (2010)". Roger Ebert. נבדק ב-17 ביוני 2013. {{cite web}}: (עזרה) "ScreenTerrier: Tracy Beaker Returns". Screenterrier.blogspot.co.uk. 1 בדצמבר 2009. אורכב מ-המקור ב-24 בדצמבר 2013. נבדק ב-17 ביוני 2013. {{cite web}}: (עזרה) Categorized as (15 באוקטובר 2012). "Wrath Of The Titans DVD Review". The Hollywood News. נבדק ב-17 ביוני 2013. {{cite web}}: (עזרה) "Review: Wrath of the Titans". Slackerwood. 31 במרץ 2012. נבדק ב-17 ביוני 2013. {{cite web}}: (עזרה) ScreenTerrier (19 בנובמבר 2010). "ScreenTerrier: Tracy Beaker's John Bell joins Battleship". Screenterrier.blogspot.co.uk. אורכב מ-המקור ב-3 בדצמבר 2013. נבדק ב-17 ביוני 2013. {{cite web}}: (עזרה) "Watch The Hobbit World Premiere Live". Cinemovie.tv. נבדק ב-17 ביוני 2013. {{cite web}}: (עזרה) "And So it Begins: First Screen Shot from The Hobbit: The Desolation of Smaug". SciFi Mafia. 18 בדצמבר 2012. אורכב מ-המקור ב-14 במאי 2013. נבדק ב-17 ביוני 2013. {{cite web}}: (עזרה)
Codemasters

Codemasters (בעברית: קודמאסטרס) היא חברה בריטית לפיתוח משחקי וידאו, שבסיסה בסאות'הם (אנ'), ווריקשייר שבאנגליה. החברה נוסדה בשנת 1986 על ידי צמד האחים ריצ'רד ודיווד דרלינג, ועל כן היא אחת ממפתחות המשחקים הוותיקות באירופה. החברה ידועה בעיקר בשל סדרות משחקים המרוצים המצלחות שהוציאה ביניהן Colin Mcrae Dirt, Grid וסדרת המשחקים הרשמית של הפורמולה 1. שנות ה-1980 האחים דרלינג למדו תכנות בוונקובר דרך כרטיס ניקוב ובאמצעות מחשב Commodore PET. (אנ') בתחילת הדרך, הם הצטרפו לחברה שנקראה Mastertronic הוציאה משחקים מז'אנרים שונים. בשנת 1985 הם רכשו כמחצית מן החברה והפכו לעצמאים, שנה לאחר מכן הם שינו את שם החברה ל-Codemasters. הם יצרו את המשחק הראשון המבוסס על מרוצי BMX. בהצהרות החברה הם אמרו שהכיוון הוא למשחקים במחיר מוזל אבל עם איכויות של מחיר מלא, ובראשיתה החברה בעיקר העסיקה בעיקר פרילנסרים. שנות ה-1990 המעבר בראשית שנות ה-90 החברה עברה מהתמקדות במחשבי 8 ביט למחשבי 16 ביט, ולמשחקים מתומחרים במחיר מלא. בשנות ה-90 החברה הייתה ידועה בעיקר בשל סדרות המשחקים Dizzy (אנ'), סדרת Micro machines (אנ') וכן משחק טניס רשמי בחסות פיט סמפרס לסגה מגה דרייב ול-NES. המשחקים שווקו בעיקר על ידי חברת Camerica. (אנ') החברה נתבעה במסגרת המשפט Galoob v. Nintendo (אנ') שבה הייתה הפרה של זכויות יוצרים על ידי צ'יט מובנה במכשיר שהחברה שווקה (Game Genie). לקראת סוף שנות ה-90 החברה פתחה בהתרחבות לכיוון השוק האמריקאי. שנות ה-2000 בין 1998–2004 שיווקה החברה מספר משחקי מוזיקה בחסות MTV בהם משחקים די ג'יי אשר יוצר רמיקסים. בנוסף למשחקי המרוצים TOCA (אנ') ו-Colin McRae Rally (אנ') החברה גם פיתחה משחקי קריקט (Brian Lara Cricket) ואת סדרת משחקי היריות בגוף ראשון Operation Flashpoint (אנ'). בשנת 2007 יצא המשחק הראשון בסדרת המרוצים Colin McRae: Dirt. מספר חודשים לאחר יציאת המשחק נהרג קולין מקריי. החברה גם הוציאה באותה השנה את המשחק הראשון בסדרת Overlord. (אנ') במאי 2008 זכתה החברה ברישיון בו היא תפתח משחק שנתי העוקב אחר עונות הפורמולה 1. ב-2009 יצא המשחק הראשון, F1 2009 ומאז ועד היום (2020) החברה מפתחת ומשווקת בכל שנה משחק מרוצים של הפורמולה 1. שנות ה-2010 באמצע 2012 עברה החברה להתמקד במרוצי מכוניות באופן בלעדי, ולהתמתג מחדש כ"Codemasters Racing". החברה המשיכה להתבסס על שלוש סדרות מאז ועד היום (2020): Dirt ולשעבר Colin McRae Rally (אנ'): סדרה אשר נעה משחקיות ארקיידית ואתגרי פעלולים, למרוצים רציניים יותר כמו מרוצי ראלי קרוס ומרוצי ראלי מציאותיים. מספר דוגמאות: Dirt 3 (אנ') - משחק בדגש על מרוצי פעלולים מסוג ג'ימקאנה (אנ') ובשיתוף פעולה עם הנהגים קן בלוק וטרווויס פסטרנה. Dirt: Showdown (אנ') - משחק שרובו עוסק בתרבות הדמולישן דרבי. Dirt Rally (אנ') - משחק המתבוסס על מרוצי ראלי קרוס ומרוצי ראלי ברחבי העולם. Grid ולשעבר TOCA: Touring Car Championship (אנ') סדרה שבעיקר מתמקדת במרוצי מכוניות תיור, אבל גם כוללת מאפיינים ארקיידים כמו מרוצי דריפט ואתגרים מבוססי זמן. F1 video game series (אנ') סדרה שיוצאת אחת לשנה ועוקבת אחר העונה הנוכחית במרוצי הפורמולה 1. המשחקים כוללים את כל הרישיונות - כלומר כל הנהגים, המכוניות המסלולים ואף את אליפות הפורמולה 2 ומכוניות מן העבר. החל משנת 2024 החברה תפתח ותשווק את המשחק הרשמי של אליפות העולם בראלי. מדיה וקבצים בנושא Codemasters בוויקישיתוף אתר האינטרנט הרשמי של Codemasters (באנגלית) Codemasters, ברשת החברתית פייסבוק Codemasters, ברשת החברתית אקס (טוויטר)